b'\n_START_ARTICLE_\nG2B\n_START_PARAGRAPH_\nKratica pojma government-to-business (engl.), G2B, podrazumijeva poslovanje izme\xc4\x91u tijela dr\xc5\xbeavne uprave i poduze\xc4\x87a. To je kratica za nekomercijalnu interakciju izme\xc4\x91u lokalne i/ili dr\xc5\xbeavne vlasti s komercijalnim i/ili poslovnom sektorom.\n_START_SECTION_\nObilje\xc5\xbeja\n_START_PARAGRAPH_\nG2B kategorija elektroni\xc4\x8dkog tr\xc5\xbei\xc5\xa1ta obuhva\xc4\x87a infrastrukturu koja omogu\xc4\x87uje pru\xc5\xbeanje razli\xc4\x8ditih servisa i provo\xc4\x91enje razli\xc4\x8ditih poslovnih transakcija izme\xc4\x91u kompanija i dr\xc5\xbeavnih tijela, ali pored infrastrukture jednako je va\xc5\xbena i ponuda sadr\xc5\xbeaja koji se mogu prona\xc4\x87i na takvim modelima. Razvoj infrastrukture ovog modela elektroni\xc4\x8dkog tr\xc5\xbei\xc5\xa1ta mo\xc5\xbee dati zamah razvoju cjelokupnog elektroni\xc4\x8dkog poslovanja.\n_START_SECTION_\nPrimjeri\n_START_PARAGRAPH_\nPrimjena ovog modela mogu\xc4\x87a je u javnim natje\xc4\x8dajima za nabavku roba i usluga putem Interneta, socijalnim davanjima za zaposlene, pla\xc4\x87anju PDV-a i ostalih davanja dr\xc5\xbeavi elektroni\xc4\x8dkim putem.'